Bratislavská arcidiecéza

Bratislavská arcidiecéza alebo Arcibiskupstvo Bratislava, v úradnom styku Rímskokatolícka cirkev, Bratislavská arcidiecéza () je metropolitnou arcidiecézou Západnej provincie rímskokatolíckej cirkvi na Slovensku so sídlom v Bratislave.

 História arcidiecézy  
Bratislavská arcidiecéza bola zriadená pápežom Benediktom XVI. na slávnosť spolupatrónov Európy sv. Cyrila a Metoda 14. februára 2008 odčlenením od Bratislavsko-trnavskej arcidiecézy, ktorá bola zároveň premenovaná späť na Trnavskú arcidiecézu. Vyhlásením týchto dekrétov poveril pápež Benedikt XVI. pápežského legáta kardinála Jozefa Tomku. Vznik arcidiecézy v Bratislave odôvodnil hlavne dvomi faktmi: výrazným vzrastom obyvateľstva a významným postavením Bratislavy ako hlavného mesta Slovenskej republiky.

Zároveň bola vyhlásená za metropolu Západnej cirkevnej provincie a ako sufragánne biskupstvá jej boli podriadené Trnavská arcidiecéza a Banskobystrická, Nitrianska a novozriadená Žilinská diecéza. 

Za prvého arcibiskupa metropolitu bol menovaný Stanislav Zvolenský. 

Patrónom Bratislavskej arcidiecézy sa stal sv. Martin z Tours, biskup. Jeho sviatok sa slávi 11. novembra. V ustanovujúcom dekréte bol za Katedrálu určený Dóm svätého Martina v Bratislave, bývalá Konkatedrála Bratislavsko-trnavskej arcidiecézy. Tento kostol zároveň plní aj funkciu farského kostola farnosti sv. Martina v Bratislave.

14. februára 2008 bola arcidiecéza rozdelená medzi niekoľko diecéz. Bola premenovaná z Bratislavsko-trnavskej na Bratislavskú arcidiecézu a sídlo bolo presunuté z Trnavy do Bratislavy, ktorá sa stala sídlom Slovenskej cirkvi. Trnava sa stala sídlom novovytvorenej Trnavskej arcidiecézy, ktorá však stále patrí do cirkevnej provincie Bratislava ako jej sufragán. Ostatné časti bývalej diecézy boli rozdelené medzi Nitriansku a Banskobystrickú diecézu.

 Biskupi 
 Arcibiskup 
 Mons. ICDr. Stanislav Zvolenský, PhD.
 menovaný na slávnosť sv. Cyrila a Metoda 14. februára 2008 pápežom Benediktom XVI. v deň zriadenia Bratislavskej arcidiecézy
 do úradu bol uvedený 8. marca 2008 kardinálom Jozefom Tomkom v Katedrále sv. Martina v Bratislave

 Pomocný biskup 
 Mons. prof. ThDr. Jozef Haľko, PhD.
 menovaný na sviatok sv. Jána Bosca 31. januára 2012 pápežom Benediktom XVI. 
 vysvätený a do úradu uvedený 17. marca 2012 bratislavským arcibiskupom Stanislavom Zvolenským v Katedrále sv. Martina v Bratislave

 Biskupi pochádzajúci z dnešného územia arcidiecézy 
 Mons. Vladimír Fekete SDB., Chorvátsky Grob - titulárny biskup, prefekt Apoštolskej prefektúry v Azerbajdžane  
 Mons. Jozef Haľko, Bratislava - titulárny biskup, pomocný biskup Bratislavskej arcidiecézy
 Mons. Ján Orosch, Dunajská Lužná - arcibiskup Trnavskej arcidiecézy
 Mons. Štefan Vrablec †, Závod - titulárny biskup, emeritný pomocný biskup Bratislavsko-trnavskej arcidiecézy
 Mons. Ján Bukovský † SVD., Cerová - titulárny arcibiskup, emeritný apoštolský nuncius v Ruskej federácií 
 Mons. Ludwig Schwarz SDB., Most pri Bratislave - emeritný biskup diecézy Linz v Rakúsku  
 Mons. Michal Bubnič †, Borinka - biskup Rožňavskej diecézy  
náhľad|Katedrála sv. Martina

 Územie arcidiecézy 
Arcidiecéza sa nachádza v západnej časti Slovenska. Rozprestiera sa na území troch krajov. Okrem celého Bratislavského kraja patria k arcidiecéze aj okresy Senica, Skalica a severozápadná časť okresu Dunajská Streda v Trnavskom kraji a okres Myjava v Trenčianskom kraji.

 Dekanáty 
Bratislavská arcidiecéza je rozčlenená na 10 dekanátov.
 Zoznam dekanátov a farností arcidiecézyDekanátDekanŠkolský dekanFarnosti (zvýraznená je sídlom dekana)Bratislava-StredICLic. Ján AdamusPeter Slepčan
PaedDr. Mgr. Marian Kráľ||
 Bratislava-Blumentál
 Bratislava-Kalvária
 Bratislava-Kráľovnej Rodiny
 Bratislava-Kramáre
 Bratislava-Márie Pomocnice kresťanov
 Bratislava-Najsvätejšej Trojice
 Bratislava-Prievoz
 Bratislava-Rača
 Bratislava-sv. Alžbety
 Bratislava-sv. Martina
 Bratislava-Trnávka
 Bratislava-VajnoryBratislava-SeverMgr. Miroslav BederkaThDr. Miroslav Komorný, PhD. Borinka
 Bratislava-Devín
 Bratislava-Devínska Nová Ves
 Bratislava-Dlhé Diely
 Bratislava-Dúbravka
 Bratislava-Karlova Ves
 Bratislava-Lamač
 Bratislava-Záhorská Bystrica
 Marianka
 Stupava
 Vysoká pri Morave
 ZohorBratislava-JuhThLic. Jozef VadkertiP. ThLic. Mgr. Tomáš Gerboc SVD, PhD. Bratislava-Čunovo
 Bratislava-Jarovce
 Bratislava-Petržalka I.
 Bratislava-Podunajské Biskupice
 Bratislava-Rusovce
 Bratislava-Sedembolestnej Panny Márie
 Bratislava-Svätej Rodiny
 Bratislava-VrakuňaMalackyMgr. Ján Ragula Mgr. Marian Vojtko Gajary
 Jablonové
 Jakubov
 Kuchyňa
 Láb
 Lozorno
 Malacky
 Malé Leváre
 Pernek
 Plavecký Mikuláš
 Plavecký Štvrtok
 Rohožník
 Sološnica
 Studienka
 Veľké Leváre
 Záhorská Ves
 ZávodPezinokThLic. Roman StachovičMgr. Pavol Póša Báhoň
 Budmerice
 Častá
 Doľany
 Dubová
 Grinava
 Modra
 Pezinok
 Slovenský Grob
 Svätý Jur
 Šenkvice
 Štefanová
 Viničné
 VištukSenecThDr. Stanislav StohlMgr. Juraj Kormúth Bernolákovo
 Blatné
 Boldog
 Chorvátsky Grob
 Čataj
 Dunajská Lužná
 Ivanka pri Dunaji
 Kaplna
 Kostolná pri Dunaji
 Kráľová pri Senci
 Most pri Bratislave
 Senec
 Tomášov
 Veľký BielSenicaMons. Karol MartinecMgr. Ing. Marián Libič Brezová pod Bradlom
 Cerová
 Dojč
 Hradište pod Vrátnom
 Jablonica
 Koválov
 Myjava
 Osuské
 Plavecký Peter
 Prievaly
 Rohov
 Senica
 Sobotište
 Turá Lúka
 VrbovceSkalicaP. Mgr. Štefan Locner O.PraemMgr. Andrej Fordinál Brodské
 Chropov
 Gbely
 Holíč
 Kopčany
 Petrova Ves
 Radošovce
 Skalica
 UnínŠamorínMgr. Róbert MasiczaPaedDr. Mgr. Pavol Myjavec, PhD. Báč
 Blahová
 Holice
 Horný Bar
 Lehnice
 Nový Život-Eliášovce
 Šamorín
 Štvrtok na Ostrove
 Veľká Paka
 Vojka nad Dunajom
 Zlaté KlasyŠaštín - StrážeJCLic. Milan ČanigaMgr. Marián Lukáč Borský Mikuláš
 Borský Svätý Jur
 Čáry
 Kuklov
 Kúty
 Lakšárska Nová Ves
 Moravský Svätý Ján
 Smolinské
 Šaštín-Stráže
 Štefanov

 Poznámky 
Kňazi a diakoni spolu

 Referencie 

 Externé odkazy 
 Oficiálne stránky Bratislavskej arcidiecézy

 www.mariasoft.sk neoficiálny schematizmus


Kategória:Rímskokatolícke diecézy na Slovensku
Kategória:Západoslovenská cirkevná provincia
Arcidiecéza
Kategória:Rímskokatolícke arcidiecézy